મારી મા કઠોર અને ઇમાનદાર સ્વભાવની છે. હું તેના વર્ગખંડમાં બે-બે ધોરણ ભણેલો. મારા સહાધ્યાયીઓ કોઇપણ તોફાન કરતાં તો મને બાકાત રાખતાં તેમાં હિસ્સો ન લેવા દેતાં. અને કદાચ મેં હિસ્સો લીધો હોય તો મારું નામ ન દેતા કેમકે..મારી મા પક્ષપાતી ન હતી. મારું નામ ઉમેરાય તો પાંચ સોટીની સજા ડબલ કરી નાખતી. અને પ્રથમ કુંવારી સોટીઓ મને જ પડતી..! એ જોઇને જ માર ખાવાની લાઇનમાં છેલ્લો વિદ્યાર્થી ચડ્ડી પલાળતો..! એકવાર શાળાનો ઓરડો બાંધવા ગ્રાંટ મળેલી. સરકારી પ્લાન મુજબ ગ્રાંટ વાપરવાની હતી. મારી મા આચાર્ય હતી. સરકારી એન્જીનિયર મહિલા હતી. રાબેતા મુજબ તેણે કામ યોગ્ય થાય છે તે મુજબના રિપોર્ટ પર સહી કરવાના મારી મા પાસે બક્ષિસ માંગી. માએ બક્ષિસમાં બે સણસણતા બે તમાચા આપ્યાં. મહિલાએ મને કહ્યું. મેં મા ને સમજાવી ' મા બધાં આપે છે દઇ દેવા હતાં' મા એ મને પણ બક્ષિસ આપી!!